Mae’n fwriad gennyf felly gyflwyno gwelliannau i’n Bil Gwasanaethau Cymdeithasol a  Llesiant (Cymru) i gydategu’r darpariaethau yn y Bil Gofal. Byddai’r rhain yn gosod  dyletswydd debyg ar awdurdodau lleol yng Nghymru i ddarparu ar gyfer anghenion gofal pwysicaf pawb mewn cartref gofal yn eu hardal sy’n methu, gan gynnwys y rhai sy’n cael eu gosod yno ar draws siroedd gan Awdurdodau eraill yng Nghymru a hunan-arianwyr (lle maent yn fodlon i’r awdurdod lleol wneud hyn). Byddai hefyd yn caniatáu i awdurdodau sy’n trefnu gofal uniongyrchol adennill cost trefnu hynny oddi wrth yr awdurdod lleol comisiynu gwreiddiol, neu yn achos hunan-ariannwr a oedd wedi cytuno i’r awdurdod lleol wneud hyn, oddi wrth yr hunan-ariannwr ei hun. Rydym wrthi’n negodi hefyd â Llywodraethau Datganoledig yr Alban a Gogledd Iwerddon i sicrhau y gellir cytuno ar drefniadau gyda’r gwledydd hynny. Trwy gyfrwng y trefniadau hynny, y  darpariaethau yn y Bil Gofal a’r gwelliannau i’n Bil, y bwriad yw y câi pawb mewn cartref gofal yn y DU y mae methiant ar ran darparwr yn effeithio arnynt eu diogelu trwy drefnu bod eu hanghenion gofal pwysicaf yn cael eu diwallu nes y gellir sefydlu trefniadau mwy hirdymor ar gyfer eu gofal.
It is, therefore, my intention to bring forward amendments to our Social Services and Well-being (Wales) Bill to complement the provisions in the Care Bill. These would place a similar duty on local authorities in Wales to cater for the immediate care needs of all those in a care home in their area which fails, including those placed there cross-county by other Welsh authorities and self funders (where they are content for the local authority to do this). It would also allow authorities who arrange immediate care to recover the cost of arranging this from the original commissioning local authority, or in the case of a self funder who had agreed for the local authority to do this, from the self funder themselves. We are also in negotiation with the Scottish and Northern Irish Devolved Governments to ensure that reciprocal arrangements with those countries can be agreed. This is with the intention that between such arrangements, the provisions in the Care Bill and the amendments to our Bill, all those in a care home in the UK affected by provider failure would be protected by having the immediate care needs met until longer term arrangements for their care can be put in place.